משה אשכנזי, מגדולי השופטים בכדורגל הישראלי, נפטר בסוף השבוע כשהוא בן 72. לפני שלושה שבועות אשכנזי עבר ארוע לב ומאז הוא היה מאושפז בבית החולים בלינסון, ארוע ממנו לא הצליח להתאושש. ההלויה של אשכנזי תתקיים מחר (ראשון) בצהריים בבית העלמין בפתח תקוה.
עד שקיבל את הארוע אשכנזי היה פעיל מאוד, הוא עבד בעסק אותו הקים של יבוא בגדי ספורט, הוא עקב מקרוב אחרי הכדורגל הישראלי ואף שימש כפרשן בתכנית שירים ושערים ברשת ב'. אשכנזי הגיע רק לפני מספר שבועות להתאחדות לכדורגל, שם השתתף בטקס מיוחד שערכה ההתאחדות לכדורגל להשקת שישה בולים של גדולים הספורטאים של ההתאחדות לכדורגל. משה אשכנזי הגיע כדי ליטול חלק בטקס שבו הושק בול בדמותו של אחיו השופט מנחם אשכנזי, שאף הוא נפטר בגיל צעיר בגיל 66.
משה אשכנזי שפט 30 שנה, הוא החל לשפוט בגיל 17 בליגות הנמוכות ובגיל 22 הגיע לליגה הראשונה, אז הליגה הלאומית. בגיל 24 הוא קיבל תג בינלאומי של פיפ"א וניהל עשרות משחקים במסגרות האירופאיות. אשכנזי הוא אחד השופטים הבכירים ששפט במוקדמות המונדיאל של 78', 82', 86'.
מאבקים פנימיים החליטו באיגוד להדיח את אשכנזי מתפקידו לפני סיום הקדנציה.
שופטים בכירים בליגת העל, כדי לקדם אותם. הוא היה מעין יועץ מנטלי לא רשמי של מספר שופטים שנעזרו בשירותיו, בניסיונו ובקריירה המפוארת שעשה. אשכנזי טיפל באופן אישי בשופט לירן וקסברגר אחרי הטראומה שעבר בתוכנית ההתנתקות כקצין משטרה.
ההתאחדות לכדורגל פירסמה אתמול הודעת אבל. מנכ"ל ההתאחדות אורי שילה אמר: "משפחת הכדורגל איבדה את אחד הסמלים שלה. משה אשכנזי היה מודל לחיקוי עבור דורות של שופטים וספורטאים, איש שהיווה דוגמה ומופת. זו אבידה גדולה למשפחה ולמשפחת הכדורגל".
שופטים רבים שהיו כפופים לאשכנזי הביעו צער גדול על מותו של אשכנזי. מאיר לוי, אחד השופטים הבכירים, אמר כי "משה אשכנזי היה דמות גדולה, שופט גדול, למדתי ממנו המון. אדם עם לב ענק. עבורי הוא היה מורה דרך".